De mest intense operasjonene kom til å stå i fjellene rundt Narvik. Sammen med styrker fra Storbritannia, Frankrike og Polen kom norske avdelinger her til å tvinge nazi Tysklands styrker på rettrett. Etter 63 døgn med kamphandlinger stod de tyske styrkene presset med ryggen opp mot svenskegrensen. Bristepunktet var nær. Imidlertid hadde utviklingen på kontinentet på dette tidspunktet snudd situasjonen mot egne og allierte styrker. De alliertes uttrekning gjorde det umulig for Norge å fortsette kampene på egen hånd. Det som var i ferd med å bli en lokal seier ble dermed likevel et nederlag. Etter to måneder med ufattelig slit og strabaser ble de norske avdelinger demobilisert og sendt hjem.